Juhan Telgmaa

Juhan Telgmaa (sündinud 3. jaanuaril 1946 Juurus) on Eesti põllumajandustegelane, poliitik, looduskaitse poliitika edendaja Eestis ja Euroopas.  

pisi|9. vabariiklikel põllumajanduslikel kutsealavõistlustel mehaanikutest esikoha saavutanud Jõgeva rajooni Kuremaa sovhoostehnikumi peamehaanik Juhan Telgmaa, 1974

 Haridus ja täiendamine 

 Juhan Telgmaa lõpetas 1964. aastal Kehra Keskkooli  
 1969. aastal Eesti Põllumajanduse Akadeemia põllumajanduse mehhaniseerimise erialal
 1970–1972 oli ta Eesti Põllumajanduse Akadeemia vanemteadur

Täiendkursused USA-s Delaware'is (parlamentaarne demokraatia), Edinburghi suveülikoolis (sotsiaalajalugu ja inglise keel), Stockholmis, Reykjavikis ja Gråstenis Taanis (kohalikud omavalitsused erinevates ühiskonnamudelites), palju seminare Euroopa Nõukogu Parlamentaarse Assamblee (ENPA) raames.

 Töökohad 

 1969–1970 teenis aega Nõukogude armees
 1972–1975 Kuremaa sovhoostehnikumi peainsener 
 1975-1976 direktori asetäitja tootmise alal
 1976–1990 Torma sovhoosi direktor
 1990–1990 Jõgeva Maakonna volikogu esimees
 1999–2013 Eesti Looduskaitse Seltsi (ELKS) esimees

Aastatel 1999–2018 oli Telgmaa ELKS juhatuse liige ja kuni 2020 ELKS nõunik. Juhan Telgmaa on Eesti Looduskaitse Seltsi auliige. 

Telgmaa algatusel moodustati 9. jaanuaril 2001 Eesti Rooma Klubi (ERK), mis saavutas tunnustuse Rooma Klubi rahvusliku ühendusena. Seejärel hoidis 21 aasta vältel tehniliselt ja sisuliselt üleval ERK toimimise. 

Aastatel 2002–2019 oli ta Euroopa Keskkonnabüroo (EEB) juhatuse liige.
pisi|Jõgeva rajooni Torma sovhoosi direktor Juhan Telgmaa, 1985

 Poliitika 
1969–1990 oli Telgmaa NLKP liige, 1995–1999 Eesti Maaliidu aseesimees ja pärast erakondade liitumist Eestimaa Rahvaliidu liige. Aastast 2000 on ta parteitu.  

Aastatel 1990–1992 oli ta Eesti Vabariigi Ülemnõukogu liige, 1991. aastast maaelukomisjoni esimees.  

20. augustil 1991 polnud teda Eesti iseseisvuse taastamise poolt hääletanute hulgas, sest viibis Ülemnõukogu poolt lähetatuna Iirimaal ENPA Põllumajanduskomitee koosolekul.  

1990–1992 ja 1995–1999 oli ta Euroopa Nõukogu Parlamentaarne Assamblee (ENPA) Eesti parlamendi esindaja. 

1992. aasta Riigikogu valimistel kandideeris Juhan Telgmaa valimisliidu Kindel Kodu nimekirjas ja sai 1485 häält, ei osutunud valituks. 

1995. aasta Riigikogu valimistel kandideeris Telgmaa valimisliidu Koonderakond ja Maarahva Ühendus nimekirjas ja sai 3783 häält, sai valituks ja 1995–1999 oli Juhan Telgmaa VIII Riigikogu liige.  

1999. aasta Riigikogu valimistel kandideeris Eesti Maaliidu liikmena Koonderakonna nimekirjas ja sai 312 häält, ei osutunud valituks. 

Tunnustus
2006 Valgetähe IV klassi teenetemärk

Viited

Kategooria:Eesti Vabariigi Ülemnõukogu liikmed
Kategooria:Eesti NSV sovhoosidirektorid
Kategooria:Eesti Rooma Klubi liikmed
Kategooria:VIII Riigikogu liikmed
Kategooria:Eesti Maaülikooli põllumajanduse mehhaniseerimise teaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1946